Ջոն Բեբքոք

Ջոն Բեբքոք (անգլ.՝ John Babcock, լրիվ անուն John Henry Foster Babcock, հուլիսի 23, 1900(1900-07-23), Holleford Crater, Օնտարիո, Կանադա - փետրվարի 18, 2010(2010-02-18), Սպոքան, Վաշինգտոն, ԱՄՆ), կանադացի զինվորական, առաջին համաշխարհային պատերազմի մասնակից։
2007 թվականի մայիսին՝ Դուայթ Ուիլսոնի  մահից հետո, նա դարձել է առաջին համաշխարհային պատերազմի վերջին վետերանը, որը ծառայել է կանադական զորքերում։ Բեբքոքը մարտական գործողություններին չի մասնակցել, սակայն իր մահից հետո Կանադայի վարչապետ Սթիվեն Հարբերն ասել է․


== Կենսագրություն ==
Ծնվել է 1900 թվականի հուլիսի 23-ին Օնտարիո նահանգի Ֆրոնտենակ շրջանի մի ֆերմայում տասներեք երեխայից բաղկացած ընտանիքում։ Հայրը մահացել է 1906 թվականին ծառերի հատման ժամանակ դժբախտ պատահարից հետևանքով, ինչը մեծ հարված է հասցրել բազմազավակ ընտանիքին։
Մանկության տարիներին թողնելով ուսումը՝ միջնակարգ կրթության վկայականը ստացել է 95 տարեկանում։ Դպրոցական տարիներին ժամանակը անց էր կացնում հասակակիցների հետ՝ զբաղվելով ձկնորսությամբ, որսով, լողով։
15 տարեկանում, երբ արդեն սկսվել էր Առաջին համաշխարհային պատերազմը, Ջոնը հանդիպում է երկու զինվորականի, և նրան դուր է գալիս այն, որ նրանք աշխատում են երկու անգամ ավելի շատ գումար, քան նա կարող էր աշխատել ֆիզիկական աշխատանքով, և Սիդենհեմում Բեբքոքը ընդգրկվել է կանադական էքսպեդիցիոն ուժերի 146-րդ գումարտակում։ Այնուհետև նրան տեղափոխել են Վալկարտեի ռազմական բազա, որտեղ պարզվել է, որ նա անչափահաս է (այդ ժամանակ նվազագույն զորակոչային տարիքը 18 տարեկանն էր)։ Ռազմաբազայում Ջոնին մերժել են, բայց նրան թողել են Հալիֆաքսում։ Այնտեղ նա ապրել է զինվորական զորանոցներում և աշխատել բեռնափոխադրող։ Աշխատանքից հոգնելով՝ Բեբքոքը օգտվել է Կանադայի թագավորական գնդում կամավոր դառնալու հնարավորությունից, որտեղ զորակոչվել էր 50 զինվորական։ Նա խաբել է՝ ասելով, որ իբր 18 տարեկան է, սակայն խաբեությունը նորից բացահայտվել է, և նրան 1917 թվականին տեղավորում են պահեստային գումարտակում, որը հայտնի էր որպես տղաների (կամ երիտասարդ զինվորների) գումարտակ։ Դրանից հետո Ջոն Բեբքոքը ճանապարհորդել է դեպի Անգլիա։ Նրան Լիվերպուլից ուղարկել էին Bexhill-on-Sea ուսումնական ճամբար։ Բեբքոքն այդպես էլ երբեք չի մասնակցել իրական մարտական գործողություններին և, իր խոսքերով, նա իրեն երբեք չի համարել «իսկական զինվոր»,այդ պատճառով վետերանների որևէ ասոցիացիայի մեջ չի մտել։
1921 թվականին հարազատների հետ միասին, վճարելով հարկերը, Ջոն Բեբքոքը տեղափոխվել է ԱՄՆ։ Ստացել է կանադական բանակի թոշակը, սովորել և դարձել է էլեկտրիկ, հետագայում սկսել է վաճառել արդյունաբերական ապրանքներ։ 1941 թվականի դեկտեմբերի 7-ին Փերլ Հարբորի վրա հարձակումից հետո նա փորձել է զինվորական ծառայության անցնել ԱՄՆ-ի բանակի թռիչքային ծառայությունում, սակայն տարիքի համար նրան մերժել են։ Չնայած դրան, նա ծառայել է բանակում երկրորդ համաշխարհային պատերազմի ժամանակ և իր ծառայության տարածքների մեջ էր մտնում Ֆորդ Լյուիս[en]-ը, որը գտնվում էր Վաշինգտոն նահանգի Թաքոմա քաղաքում։ 
Ծառայելով ԱՄՆ-ի բանակում և ստանալով սերժամնտի կոչում՝ 1946 թվականին Ջոն Բեբքոքը դարձել է Միացյալ Նահանգների քաղաքացի։
Շարունակել է ապրել ԱՄՆ-ում։ 65 տարեկանում ստացել է օդաչուի լիցենզիա, 2006 թվականի դրությամբ նա ունեցել է շատ լավ ֆիզիկական և հոգեկան առողջություն։ Հարյուր տարեկան հասակում Ջոն Բեբքոքը գրել է «Ten Decades of John Foster Babcock» («Ջոն Բեբքոք Ֆոսթերի տասը տասնամյակը») վերնագրով ինքնակենսագրությունը։ 2008 թվականին նա վերականգնել է իր Կանադական քաղաքացիությունը և մերժել է Կանադայում իր պետական հուղարկավորության մասին երկրի առաջարկը։ Դրա փոխարեն նա ցանկություն է հայտնել, որպեսզի դիակիզեն իրեն և իր մոխիրը ցրեն Սփոկանի սարերի վրա։ 2008 թվականի սեպտեմբերին Թագավորական Կանադական Գնդերի Ասոցիացիան (Royal Canadian Regiment Association) Ջոն Բեբքոքին շնորհել է գնդի պատրիարքի պատվավոր կոչում։
Մահացել է թոքաբորբից, 2010 թվականի փետրվարի 18-ին Վաշինգտոն նահանգի Սփոկան քաղաքի իր բնակարանում։


=== Անձնական կյանք ===
Բեբքոքը երկու անգամ ամուսնացել է․ սկզբում Էլսի Հոուփի հետ (1904—1976 թվականներ), իսկ հետո Դորոթի Ֆարդենի հետ (Dorothy Farden), որը 30 տարով փոքր էր իրենից (նրա հետ ծանոթացել էր, երբ Դորոթին խնամելուս է եղել Բեբքոքի վատառողջ առաջին կնոջը)։ 
Նա ուներ մեկ տղա և մեկ աղջիկ։ Որդու անունը Ջեք (John Henry Foster «Jack» Babcock, Jr) էր, աղջկանը՝ Սանդրա (Sandra Babcock Strong)։


== Ծանոթագրություններ ==


== Արտաքին հղումներ ==
John Henry Foster Babcock
Last Known Canadian First World War Veteran Archived 2017-11-15 at the Wayback Machine.
John Babcock, 109: Canada’s last First World War vet
Only Canadian WWI vet dies at 109 in Spokane